Toomas Nipernaadi

"Toomas Nipernaadi" on August Gailiti 1928. aastal ilmunud novellidest koosnev ränduriromaan. Kordustrükid on ilmunud 1935., 1944., 1947. (Vadstenas), 1967. (Tallinnas), 2001. ja 2006. aastal.

Raamat on ilmunud tõlgituna saksa (1931), flaami (1932), tšehhi (1935), läti (1942), soome (1942), prantsuse (1946), leedu (1971) ja poola keelde (1986 või 1987).""Toomas Nipernaadi" tuli poola keeles 1986 või 1987, mida ehk seetõttu Kangro bibliograafias ei ole. Mul oli kirjavahetus (minu abikaasa kaudu ja tõttu) selle tõlkija proua Alice Maciejewskaga, kes paras jagu enne sõda oli Poolasse abiellunud. Nipernaadi ilmus Varssavis ühes ajakirjas järgneva jutuna ja pidi just raamatuna välja tulema, kui saksa sõjavägi Hitleri juhatusel terve Poola õhku laskis. Poola keeles juba valmis ja köidetud Lutsu "Kevade" tiraaž lendas samal ajal vast taevast, ilma et oleks raamatukauplustesse jõudnud. Aegade rahunedes otsis vanaproua Maciejewska üles ajakirjas ilmunud leheküljed, redigeeris oma tõlke moodsamasse poola keelde ja raamat pidi ilmuma, kui ainult paberit leiduks. "Kas ei oleks võimalik Rootsist paberit saada?" kirjutas ta mulle. Lõpuks ilmus Nipernaadi siiski, ilma Rootsi paberita. Ta lubas mulle ühe eksemplari saata, aga kustus enne, kui raamatu posti jõudis panna." - Raimond Kolk "Eesti eksiilkirjandus kogupildis" - Aja Kiri 1/1990, lk 23

Teose nimitegelane Toomas Nipernaadi on tundmatu rändaja. Ta luiskab alatasa ning jagab naistele katteta lubadusi, kuid sellegipoolest annab ta sumbunud külades elavatele inimestele lootust, jõudu ja julgust täita oma unelmad. Nipernaadi enda sõnul maksab "ilus vale rohkem kui karm tõde". Teose lõpus tuleb abikaasa talle järele, lõpetades tema sellesuvise rännaku.

Nipernaadist on aja jooksul saanud teatud inimtüübi võrdkuju. Mõni teinegi teose tegelaskuju, näiteks Toomas Nipernaadi väljamõeldud tädi Katariina Jee, on Eesti kultuuris hiljem kasutust leidnud. 

Film ja teater
1931. aastal ostsid Berliini filmimehed August Gailitilt Toomas Nipernaadi filmimisõiguse, võtted pidid algama 1932. aasta suvel.Eesti välismaa filmis. Esmaspäev, 21. detsember 1931, nr. 51, lk. 4.

1983. aastal valmis stuudios Tallinnfilm režissöör Kaljo Kiisa käe all romaani põhjal film "Nipernaadi", kus peaosa mängis Tõnu Kark. Tema kõrval paistsid silma ka Viire Valdma, Paul Poom, Egon Nuter, Ilmar Tammur, Rita Raave, Kaie Mihkelson jt. Filmi stsenarist oli Juhan Viiding, operaator Jüri Sillart, heliloojad Raimo Kangro ja Andres Valkonen. "Nipernaadist" sai tuntuks üks eesti filmimuusika tuntumaid palu, Anne Maasiku "Rändaja õhtulaul" (Ernst Enno sõnadele),"Nipernaadi", portaal "Eesti film 100" ehkki varem oli seda kasutatud ka Jaan Toominga 1976. aasta teatrilavastuses "Veli Joonatan".Kristiina Davidjants ""Nipernaadi" kannab lõputut igatsuse vaimu" EPL, 20. juuli 2012

Valgas tegutsenud Säde teatri asutamise 100. aastapäevaks lavastati 2011. aastal muusikaline lavateos "Nipernaadi" (muusika autor Siiri Põldsaar)."Nipernaadi" Säde teatri kodulehel

Romaani 90. aastapäevaks valmis 2018. aastal MTÜ Temufi romantiline vabaõhulavastus "Toomas Nipernaadi". Nimiosas oli Pääru Oja, lavastas Peep Maasik.

Nipernaadi Eesti kultuuris
pisi|Tallinna Keskraamatukogu raamatukogubuss Katarina Jee
Valga Säde parki püstitati 2009. aastal Nipernaadi pronksskulptuur, mis on 4,5 meetrit kõrge ja põhineb Jaak Soansi ideel."Valgas avati August Gailiti mälestuseks Nipernaadi skulptuur" Postimees, 17.10.2009 Kuju väiksem koopia antakse alates 2009. aastast auhinnana August Gailiti nimelise novelliauhinna võitjale."Valgas anti üle August Gailiti novelliauhind" Festival Prima Vista blog, 3. mai 2011Jaan Rapp "Nipernaadi otsib kohta Valga kultuurimaastikul" Postimees, 01.02.2011

Dunkri Kaubanduse AS tõi Eestis 2006. aastal poelettidele Nipernaadi viina. Ettevõte sai loa Tallinnfilmilt, kuid mitte kirjanik August Gailiti pärijailt. Samuti kasutati reklaamis algselt filmile viitavat muusikat ja kujundust, milleks otseselt luba ei küsitud. Reklaam tekitas ajakirjanduses vastuseisu ning nii Tallinnfilm kui ka Anne Maasik väljendasid selle suhtes rahulolematust, mistõttu vahetas Dunkri Kaubanduse AS reklaamlõigu uue vastu välja.Kadri Masing "Nipernaadi viina reklaam sai uue muusika" SLÕL, 17. november 2006"Tallinnfilm ei ole rahul Nipernaadi viina reklaamiga" EPL, 21. detsember 2006

Nimetust "nipernaadi" kasutatakse vahel üldmõistena seiklusi otsiva ränduri kohta, kes otsib uusi elamusi kõrvalteedelt, kaugemal tavaelust. Näiteks on Kuku raadio kavas olnud reisisaade "Nipernaadid". Nipernaadiga on ajakirjanduses võrreldud isegi Euroopa Liitu.Anu Kikas "Euroopa Liit nagu Nipernaadi" Postimees, 13.08.2012

Tallinna Keskraamatukogu raamatukogubussi nimi on Katarina Jee.

2002. aastast tegutseb Nipernaadi reisiklubi.

 Viited 

 Kirjandus 

 Jaanus Vaiksoo, "Gailit ja Nipernaadi". Kirjastus Koolibri, Tallinn 1995, 96 lk

Kategooria:August Gailiti teosed
Kategooria:Eesti romaanid
Kategooria:1928. aasta kirjandusteosed